St Ann maak harte bly - Social Issues - Windhoek Express
Sunday, July 22nd, 2018 02:45:31
12 July 2018 | Social Issues
Anna Mc Nab saam met kinders en hul ouers tydens Maandag se winterweek op Burgershoek. Foto Boet Matthews
Die vroue van St. Ann op Rehoboth het weer hul harte vir inwoners van minderbevoorregte gebiede op die dorp oopgemaak.
Verlede jaar was dit 'n miernes van mense wat tougestaan het om skenkings te ontvang. Vanjaar was daar nóg meer.
Maandag het die vroue van die Heilige Hart van Jesus-kerk (Moederkerk) vir die sewende agtereenvolgende jaar voortgegaan met hul onbaatsugtige werk onder lede van die gemeenskap. Hulle winterweek is in Burgershoek begin waar armoede die mense op hul knieë dwing.
Die voorsitter van St. Ann, Anna McNab, het soos in die verlede weer die leisels geneem en saam met haar kollegas vir inwoners gebid en gevra dat God se seën oor hulle neerdaal.
Van die inwoners van Burgersdorp het met trane in hul oë die vroue bedank.
“Die Here sal sorg dat julle volhou met die goeie werk,” het een gesê. “Ons is bevoorreg om deur julle bedien te word. Die klere, vars water, sop, lekkers, room, en selfgemaakte seep wat julle gee is regtig 'n seën.”
Mc Nab en die vroue is bekend vir hul bydraes vir mense wat sukkel om kop bo water te hou en hulle hou werklik die Katolieke se naam hoog op Rehoboth.
St Ann is die hele week by verskeie plekke op Rehoboth waar hulle met hul liefdadigheidswerk voortgaan.
2 months ago - 17 May 2018 | Social Issues
Die winter kruip vinnig nader en een kleuter maak steeds haar hart oop om seker te maak dat daar mooi omgesien word na diere sonder...